Rossiya prezidenti Vladimir Putin Turkiya va Eron prezidentlari bilan uchrashuv vaqtida Rajab Toyyib Erdo‘g‘an o‘tirgan stulni yiqitib yubordi. Bu holat tasvirlangan videoda Putin o‘rnidan turgani va Erdo‘g‘an bilan qo‘l siqishgani, ammo Rossiya prezidenti turkiyalik hamkasbi o‘rnidan turayotganda unga qulay bo‘lishi uchun stulni ortga surgani, ammo stul ag‘anab ketganini ko‘rish mumkin. Bu voqea 22 noyabr kuni Sochida, Vladimir Putin, Rajab Toyyib Erdo‘g‘an va Hasan Ruhoniy ishtirokida bo‘lib o‘tgan uch tomonlama muzokaralar yakunida ro‘y bergandi. Shu zahotiyoq stul oldiga prezident yordamchilaridan biri yugurib kelib, uni ko‘tarib qo‘ygan va Erdo‘g‘anni xijolatpazlikdan qutqargan.